Munisipaliteit moet opdok ná slaggat-ongeluk | Maroela Media
'n Munisipaliteit van KwaZulu-Natal moet R450 000 skadevergoeding aan Lorraine Margaret Burn betaal nadat haar motor se band gebars toe sy deur 'n slaggat gery het.
Regterpresident Chiman Patel het Woensdag in die hooggeregshof in Pietermaritzburg die toestemmingsbevel onderskryf.
Burn se prokureur het die skuld op die werknemers van die uMngeni-munisipaliteit geplaas, aangesien slaggate op die uMngeni-Curry Post-pad nie herstel is nie.
Burn is na die ongeluk in Julie 2008 in die intensiewesorgeenheid opgeneem en was vir drie weke in die hospitaal nadat sy onder meer beserings aan haar skouers en kop opgedoen het.
Die munisipaliteit het aangevoer dat Burn nalatig was, aangesien sy nie behoorlik opgelet het nie, versuim het om die slaggat te vermy, en nie redelike sorg en vaardigheid uitgeoefen het nie. Volgens die munisipaliteit het dié nalatigheid tot die ongeluk bygedra of dit veroorsaak.
OUTsurance-puntsman stabiel ná 1000 bysteke
Ok, laat weet asb die prosedure wat gevolg moet word, hierdie klomp skuld my dan…miljoene. ..
Natal het oor die jare altyd die beste paaie gehad, soms kan mens nie die vervlakste slaggate sien nie, en dis nie net 'n gat nie maar 'n donga … dit is nie swak bestuur nie, dis hulle dekselse agterlosigheid dat mense seerkry en ongelukke maak .. asb. spandeer die belastingbetalers se geld reg en doen wat julle moet doen en kry ons land weer op sy voete op elke gebied ..